ส่อง PTTGC กำไรสุทธิปีนี้ทำสถิติสูงสุดใหม่แนะซื้อเป้าหมาย 115 บาท
ส่อง PTTGC กำไรสุทธิปีนี้ทำสถิติสูงสุดใหม่แนะซื้อเป้าหมาย 115 บาท
2 พ.ค. 2561

บล.กรุงศรี จำกัด (มหาชน) ระบุในบทวิเคราะห์วันนี้(2 พ.ค.) ว่า บริษัท พีทีที โกลบอล เคมิคอล จำกัด (มหาชน) หรือ PTTGC (ปิด 98.00 ซื้อ/พื้นฐาน 115 บาท) : คาดกำไรสุทธิปีนี้จะพุ่งทำสถิติสูงสุดใหม่ จากปริมาณขายที่เพิ่มขึ้น โดยปีนี้ PTTGC มีแผนเปิดโครงการใหม่ 2 โครงการ คือ โครงการ mLLDPE เริ่มผลิต ไตรมาส 1/61 และ โครงการ ME หน่วยที่ 2 เริ่มผลิต ไตรมาส4/61 ขณะที่ส่วนต่างราคาผลิตภัณฑ์มีแนวโน้มเพิ่มขึ้นจากความต้องการที่สูงขึ้นตามการขยายตัวของเศรษฐกิจโลก โดยปีนี้คาดกำไรสุทธิประมาณ 4.6 หมื่นล้านบาทเพิ่มขึ้น 14% เทียบช่วงเดียวกันของปีก่อน และกำไร ไตรมาส 1/61 ที่ 1.22 หมื่นล้านบาท +27% เทียบไตรมาสก่อนหน้า